Document ID: 31997D0355

KOMISSION PÄÄTÖS,
tehty 9 päivänä kesäkuuta 1997,
tiettyjen Kiinan kansantasavallasta peräisin olevien salkkujen ja koululaukkujen tuontia koskevan polkumyynnin vastaisen menettelyn päättämisestä (97/355/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 2331/96 (2), ja erityisesti sen 9 artiklan,
on kuullut neuvoa-antavaa komiteaa asiasta,
sekä katsoo, että
I. MENETTELY
(1) Vuoden 1996 maaliskuussa komissio vastaanotti valituksen, jossa väitettiin, että tiettyjä Kiinan kansantasavallasta peräisin peräisin olevia salkkuja ja koululaukkuja tuotiin vahinkoa aiheuttavalla polkumyynnillä.
(2) Valituksen oli jättänyt CEDIM (Comité Européen des Industries de la maroquinerie) sellaisten yhteisön tuottajien puolesta, joiden kokonaistuotannon väitettiin edustavan suurta osaa yhteisön salkkujen ja koululaukkujen tuotannosta.
(3) Valituksessa esitettiin sellaisia todisteita polkumyynnistä ja siitä aiheutuneesta vahingosta, joita pidettiin riittävinä polkumyynnin vastaisen menettelyn aloittamiseksi.
(4) Kuultuaan neuvoa-antavaa komiteaa asiasta komissio ilmoitti Euroopan yhteisöjen virallisessa lehdessä julkaistulla ilmoituksella (3) polkumyynnin vastaisen menettelyn aloittamisesta tiettyjen CN-koodeihin 4202 12 11 ja 4202 12 91 kuuluvien, Kiinan kansantasavallasta peräisin olevien salkkujen ja koululaukkujen tuonnissa yhteisöön.
(5) Komissio ilmoitti virallisesti asiasta viejille ja tuojille, joita asian tiedettiin koskevan, sekä viejämaan edustajille ja valituksen tehneille yhteisön tuottajille. Asianomaisille osapuolille annettiin mahdollisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa.
II. VALITUKSEN PERUUTTAMINEN JA MENETTELYN PÄÄTTÄMINEN
(6) Tutkimuksen aikana CEDIM ilmoitti 19 päivänä maaliskuuta 1997 päivätyllä kirjeellä peruuttavansa virallisesti Kiinan kansantasavallasta peräisin olevien salkkujen ja koululaukkujen tuontia koskevan valituksensa. Komissio katsoi, että tässä yhteydessä päättäminen ei olisi yhteisön edun vastaista.
(7) Kiinan kansantasavallasta peräisin olevien salkkujen ja koululaukkujen tuontia koskeva polkumyynnin vastainen menettely olisi näissä olosuhteissa päätettävä ilman suojatoimenpiteiden käyttöönottoa.
(8) Neuvoa-antavaa komiteaa on kuultu asiasta eikä se ole esittänyt vastalauseita.
(9) Asianomaisille osapuolille tiedotettiin tosiasioista ja päätelmistä, joiden perusteella komissio aikoi päättää menettelyn, ja niille annettiin mahdollisuus esittää huomautuksensa. Kukaan niistä ei esittänyt vastalauseita,
ON PÄÄTTÄNYT SEURAAVAA:
Ainoa artikla
Tiettyjen Kiinan kansantasavallasta peräisin olevien salkkujen ja koululaukkujen tuontia koskeva polkumyynnin vastainen menettely päätetään.
Tehty Brysselissä 9 päivänä kesäkuuta 1997.

Labels: 18
3
4
1